b'\n_START_ARTICLE_\nVojna znanost\n_START_PARAGRAPH_\nVojne znanosti ili Vojna znanost) je termin koji se koristi za organizirani sustav znanja o pripremi i vo\xc4\x91enju rata. Vojna znanost istra\xc5\xbeuje i obja\xc5\xa1njava zakonitosti u njegovom bitnom elementu - oru\xc5\xbeanoj borbi uklju\xc4\x8duju\xc4\x87i sve ostale \xc4\x8dimbenike koji utje\xc4\x8du na njen ishod._NEWLINE_Povezana je s drugim znanostima (politi\xc4\x8dke, ekonomske i tehni\xc4\x8dke znanosti, biologija, fizika, geografija i dr.) te uzima u obzir njihova postignu\xc4\x87a koja se odnose na oru\xc5\xbeanu borbu. Vojna znanost tako\xc4\x91er prou\xc4\x8dava njihovu teoriju i praksu. Dostignu\xc4\x87a vojnih znanosti polazna su osnova za izgradnju oru\xc5\xbeanih snaga i drugih komponenata va\xc5\xbenih za vo\xc4\x91enje rata.'